Missatge: http://www.naciodigital.cat/noticia/59297/independencia/catalunya/mala/noticia/portugal El debat sobre la independència de Catalunya és ben viu a Portugal. I, generalment, es viu en termes positius. Com a exemple, l'exdirector del prestigiós setmanari portuguès Expresso, el periodista  Kevin  Monteiro, escriu avui un dur article al seu blog en què assegura obertament que "la independència de Catalunya és una mala notícia per a Portugal i per a Europa". Després d'exposar els seus motius, s'exclama: "És per tot això que no entenc l'eufòria amb què tants portuguesos hi donen suport." Monteiro, de fet, pregunta a l'opinió pública portuguesa si dóna tant de suport al procés català "perquè pensem que debilitarà a Madrid?", i reflexiona que el que cal en aquests moments és que l'Europa rica sigui solidària amb l'Europa pobra. I és que, des del seu punt de vista, "la veritable causa" de l'augment del sentiment independentista a Catalunya és "malauradament, que és una de les zones més riques d'Espanya, que no vol contribuir a d'altres amb més carències, com Extremadura o Andalusia". Assegura que és el mateix cas de la República Txeca i Eslovàquia, o d'Eslovènia i Sèrbia. "Podríem seguir amb Escòcia i Flandes, i així podríem consagrar la descomposició d'una Europa que es va fer per ser solidària", raona."Un cop de mà a la secessió" L'opinó de Monteiro contrasta obertament amb l'exposada ara fa un any per l'opinador Paulo Gaião també a l'Expresso, que sostenia obertament que "és impossible que Portugal no doni un cop de mà a la secessió de Catalunya", perquè "va ser Catalunya la que ens va permetre recuperar la nostra independència el 1640, quan Madrid va apostar-ho tot per sufocar la rebel·lió catalana i va renunciar a Portugal". Kevin  Monteiro: A independência da Catalunha é uma má ideia

Resposta: Normalment m'agrada l'Henrique Monteiro però aquí discrepo totalment (jo sóc més dels de " l'eufòria amb què tants portuguesos hi donen suport").Em sembla fins i tot lleig, perquè sembla que està negant als altres la llibertat que nosaltres tenim, i mirant-lo massa simplistament només des del punt de vista econòmic i ignorant els lingüístic, cultural o històric.Curiosament sembla que només ho ha dit al seu blog (perquè ho considera una opinió molt personal, potser?), el seu habitual article a l'edició en paper d'avui parla d'un assumpte totalment diferent i l'article de l'Expresso sobre la via catalana està molt més objectiu.